《高邮张生出所得诗画一轴求余作诗因书》
宋代·华镇

千岩秀处有扁舟，不驾樵风欲五秋。金咮未应甘腐鼠，霜翎时自下昆邱。

尘埃漠漠长扃户，云月漫漫独倚楼。好事古来常恨少，碧霄清思为君搜。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。